Έλεγχος εφαρμογής της νομοθεσίας Αδειών Δόμησης και καταγραφή των αποτελεσμάτων του σε διάφορες περιοχές
Creators: name: Κυριλλίδου, Ελένη Δημητρίου
Publisher: name: Aristotle University of Thessaloniki
Year: 2018
Subjects: Άδεια Δόμησης
Ελεγκτές Δόμησης
Πόρισμα
Building permit
Building Auditors
Audit findings

description: Το θέμα της παρούσας εργασίας είναι η διαδικασία ελέγχου της εφαρμογής των αδειών δόμησης και τα αποτελέσματα του ελέγχου σε διάφορες περιοχές. Από την ιστορική αναδρομή στη νομοθεσία των κατασκευών και του ελέγχου εφαρμογής της στην Ελλάδα, βλέπουμε ότι, αφενός η αύξηση της παρανομίας οδήγησε σε καθορισμό νέων μηχανισμών ελέγχου, ενώ αφετέρου, περιπτώσεις διαφθοράς στο δημόσιο τομέα οδήγησαν στην ανάθεση του ελέγχου σε ιδιώτες. Έτσι σήμερα η κατασκευή ελέγχεται υποχρεωτικά μετά την έκδοση της άδειας δόμησης, σε στάδια καθορισμένα από την νομοθεσία, από τους ελεγκτές δόμησης οι οποίοι δηλώνουν υπεύθυνα στο πόρισμά τους τις τυχόν παρανομίες. Οι Υπηρεσίες Δόμησης είναι αυτές που υποχρεούνται να παραπέμψουν τους επιβλέποντες μηχανικούς για τις προβλεπόμενες κατά περίπτωση κυρώσεις ενώ παράλληλα ο συντονισμός και ο έλεγχος της διαδικασίας γίνεται από το Σώμα Επιθεωρητών Δόμησης και Κατεδαφίσεων τόσο στο έργο των ελεγκτών όσο και στο έργο των Υπηρεσιών Δόμησης, μέχρι την έκδοση του Πιστοποιητικού Ελέγχου της Κατασκευής. Όλη η παραπάνω διαδικασία υποστηρίζεται από ηλεκτρονικό σύστημα υποβολής αίτησης και επιλογής ελεγκτών δόμησης του Τεχνικού Επιμελητηρίου Ελλάδος. Η έρευνα στα αποτελέσματα των ελέγχων που πραγματοποιήθηκαν σε έργα, μετά από αιτήματα Επιβλεπόντων μηχανικών στις 60 Υπηρεσίες Δόμησης της Βόρειας Ελλάδας έδειξε ότι σε ποσοστό που ξεπερνάει το 90% δεν διαπιστώθηκαν παραβάσεις. Όσον αφορά στην έρευνα των αποτελεσμάτων των ελέγχων που έκαναν οι Επιθεωρητές δόμησης και Κατεδαφίσεων της Επιθεώρησης Βορείου Ελλάδος, βλέπουμε ότι σε ποσοστό που κυμαίνεται από 10%-30% διαπιστώθηκαν παραβάσεις των ελεγκτών δόμησης. Για την πιο αντικειμενική αξιολόγηση του συστήματος ελέγχου χρησιμοποιήθηκε ερωτηματολόγιο το οποίο στάλθηκε σε 800 περίπου εν ενεργεία ελεγκτές δόμησης. Από τις απαντήσεις των 368 ελεγκτών δόμησης, οι οποίοι ανταποκρίθηκαν σε αυτό, φαίνεται ότι είναι ιδιαίτερα ικανοποιημένοι από την πλατφόρμα του ΤΕΕ και το ίδιο ικανοποιημένοι είναι από τον έλεγχο των Επιθεωρητών. Αντίθετα μη ικανοποιημένοι φαίνονται οι ελεγκτές δόμησης από τις αμοιβές τους, ενώ ζητούν την ενημέρωση των προτύπων πορισμάτων τα οποία καλούνται να συμπληρώσουν. Από την παραπάνω έρευνα στους ελεγκτές δόμησης αλλά και από τις συνεντεύξεις του Προϊσταμένου της Διεύθυνσης Επαγγελματικής Δραστηριότητας του Τ.Ε.Ε. και του Προϊσταμένου του Τμήματος Επιθεωρητών Δόμησης και Κατεδαφίσεων της Επιθεώρησης Βορείου Ελλάδος, προκύπτει το συμπέρασμα ότι σε μεγάλο βαθμό εκπληρώνεται ο στόχος του Νομοθέτη για τον έλεγχο της κατασκευής. Υπάρχουν όμως περιθώρια βελτίωσης της διαδικασίας για την εξάλειψη της παρανομίας και της διαφθοράς, η οποία θα μπορούσε να επιτευχθεί με πιο δίκαιη αποζημίωση των ελεγκτών δόμησης, ενημέρωση και συμπλήρωση των προτύπων πορισμάτων και στελέχωση των Τμημάτων Επιθεώρησης. Τέλος προτείνεται, το ερωτηματολόγιο προς τους ελεγκτές δόμησης να μπει ως λειτουργική διαδικασία, η οποία θα εφαρμόζεται και από τα δύο Τμήματα Επιθεώρησης Δόμησης και Κατεδαφίσεων, της Νοτίου και της Βορείου Ελλάδος, για τη συνεχή ανατροφοδότηση της πληροφορίας
description: The subject of this work is the process of monitoring the implementation of building permits and the results of this monitor (the audit) in different areas. Throughout the historical review of construction legislation and its implementation in Greece, we have reached a twofold conclusion: on the one hand, the illegal incidents increased during the establishment of new control mechanisms, and on the other hand corruption cases in the Public Sector led to the assignment of control to individual enterprises. Thus, construction field is now subject to mandatory inspection of the building permit issued by the building inspectors, who are responsible for the acknowledgement and the determination of any illegal incidents. The Building Services are those which are obliged to accuse the supervising engineers of any illegal incident found, while the coordination and control of the procedure is carried out by the Building and Demolition Inspectors' Body both in the work of the auditors and in the work of the Building Services until the edition of the Construction Audit Certificate. The whole process is supported by an electronic application and selection system for building inspectors of the Technical Chamber of Greece (ΤΕΕ). According to the research into audits’ results -that was carried out on constructions, following construction engineers’ requests to the 60 Construction Services in Northern Greece- there are no violations in excess of 90%. On the contrary, regarding the investigation of the results of the inspections that was carried out by the Inspectors of Building and Demolition of the Inspection of Northern Greece, it is observed that at a rate ranging from 10% -30% violations of the building inspectors were found. For more objective evaluation of the control system, a questionnaire was sent to about 800 active building auditors. The 368 auditors who responded appeared to be very satisfied with the TEE platform and they are equally pleased with the Inspectors' control. On the contrary, the building auditors seem to be unhappy with their fees, and they ask that the authorities should update the standard papers that they are asked to fill in. Taking into consideration the above building auditors’ survey and both of the interviews of the Head of the TEE's Professional Activities Division and the Head of the Northern Greece Department of Construction and Demolition Inspectors, the conclusion is that the law and the legislative directions contributed to having legalized constructions. However, there is room for improvement in the process of eliminating illegal incidents and corruption, which could be achieved by a more equitable compensation of the building auditors, updating and completing the standard findings and Inspection Departments staffing. Finally, it is proposed that the questionnaire, which has been used as part of a survey, to become a permanent tool through a functional procedure, which will be applied by Southern and Northern Greece Construction and Demolition Inspection Departments, for the continuous feedback on behalf of the auditors